Miljan Mutavdžić

Miljan Mutavdžić (serbisk: Mиљaн Mутaвџић; født 3. februar 1986 i Novi Pazar) er en serbisk fotballspiller. Mutavdžić, som er midtbanespiller, spiller for Borac Čačak i Superliga Srbije. Mutavdžić har tidligere spilt for en rekke serbiske klubber, men også for Malmö FF i Allsvenskan. Han har to landskamper for Serbia fra henholdsvis 2008 og 2009.

 Klubbkarriere 
 Tidlig karriere 
Mutavdžić startet karrieren i Bane Raška, før han signerte for den serbiske toppklubben Javor Ivanjica. Klubben rykket ned til nivå 2 i serbisk serie i 2006. Mutavdžić spilte seg inn til fast plass på laget, og var med da klubben vant serien og rykket opp til Superliga Srbije i 2008.

 Malmö FF 
Det ble 8. mars 2009 klart at Mutavdžić hadde signert for Malmö FF. Han scoret et mål i debutkampen, hvor Malmö FF møtte BK Häcken. Mutavdžić pådro seg imidlertid en kneskade kun dager etter debutkampen, og var ute resten av sesongen.«Miljan Mutavdžić», av Arne Reimer, fra Malmö FFs hjemmeside, 18. august 2009. Besøkt 3. april 2015  Han slet med å spille seg inn på laget etter skaden, og spilte kun tolv seriekamper i 2010-sesongen. Midtbaneduoen Wílton Figueiredo og Ivo Pękalski hadde også suksess på midtbanen, og satte Mutavdžić og Rick Kruys til dels på sidelinjen. Mutavdžić hadde imidlertid fremgang sesongen etter, da han spilte 22 seriekamper og scoret ett mål. Han spilte også i kvalifiseringen av Mesterligaen, samt gruppespillet av Europaligaen.«Miljan Mutavdzic», profil på SvFFs hjemmeside, 2011. Besøkt 3. april 2015  Malmö FF valgte imidlertid å ikke tilby Mutavdžić ny kontrakt etter 2011-sesongen.«Inget MFF-kontrakt för Nkili», av Max Wiman, sydsvenskan.se, 29. november 2011. Besøkt 3. april 2015 

 Senere karriere 
Mutavdžić gikk i 2012 til Radnički. Han var innom Novi Pazar, før han kom til sin nåværende klubb, Borac Čačak, i 2014.«Prvi tim - sezona 2014/15» , fra FK Borac Čačaks hjemmeside. Besøkt 3. april 2015 «Miljan Mutavdžić», profil på national-football-teams.com. Besøkt 3. april 2015 

 Landslagskarriere 
Mutavdžić spilte sin første landskamp for Serbia 14. desember 2008, da laget møtte Polen i en vennskapskamp. Mutavdžić har spilt sammenlagt to kamper for Serbia, i henholdsvis 2008 og 2009.

 Meritter 
 Javor Ivanjica 
 Prva Liga (Serbia): 2008
 Malmö FF 
 Allsvenskan: 2010

 Referanser 

 Eksterne lenker 

 «Miljan Mutavdzic», profil på SvFFs hjemmeside 
 «Miljan Mutavdžić», profil på national-football-teams.com 

Kategori:Serbiske fotballspillere
Kategori:Fotballspillere for FK Bane
Kategori:Fotballspillere for FK Javor Ivanjica
Kategori:Fotballspillere for Malmö FF
Kategori:Fotballspillere for FK Radnički Kragujevac
Kategori:Fotballspillere for FK Novi Pazar
Kategori:Fotballspillere for FK Borac Čačak
Kategori:Personer fra Raska
Kategori:Fødsler i 1986